༣ཧོང་ཀོང་གི་རྣམ་འགྱུར་དེ་དང་།སི་ཁྲོན་གྱི་ཟིང་ཆ་དེ་གཉིས་ཀར་ངས་རེ་བ་ཆེན་པོ་བྱེད་ཀྱི་མེད།རྒྱ་ནག་དམར་གཞུང་གིས་རྒྱ་ནག་མི་དམངས་ལ་དཀའ་ངལ་བཟོས་པ་ཉུང་ཉུང་མ་རེད་ལ།རྒྱ་ནག་མི་དམངས་ལ་སྤོབས་པ་སྤྲད་པའང་ཆུང་ཆུང་མ་རེད།རྒྱ་མི་ཚོས་སོག་པོ་དང་མན་ཇུ།དབྱིན་ཇི།ཉི་ཧོང་སོགས་ཀྱི་བཙན་གནོན་དང་དབང་སྒྱུར་འོག་ལ་ལོ་བརྒྱ་ཕྲག་མང་པོ་དཀའ་ངལ་མྱངས་པ་རེད།སྔོན་མ་ཁྱི་དང་རྒྱ་མི་ཡོང་མི་ཆོག་ཅེས་མཐོང་ཆུང་བྱེད་སའི་རྒྱ་མི་དེ།ད་ལྟའི་རྒྱ་ནག་དམར་གཞུང་གིས་ཡར་བཀྱག་པ་རེད།སྟོབས་ཆེན་རྒྱལ་ཁབ་གཞན་མང་པོར་ཡང་འགྲན་ཡ་བྱེད་བཞིན་ཡོད།དེ་བཞིན་རྒྱ་ནག་ནང་དཀའ་ངལ་ཡོད་ཀྱང་།མི་མང་པོ་ལྟོགས་ཤི་ཐེབས་འགྲོ་བའི་དཀའ་ངལ་མེད་པར།མང་པོ་ཞིག་ཕྱུག་པོ་ཆགས་བཞིན་ཡོད།དེར་བརྟེན་རྒྱ་ནག་དམར་གཞུང་ལ་མ་དགའ་ཡང་།དེ་མགོ་རྟིང་སློག་འདོད་བྱེད་མཁན་མང་པོ་མ་རེད།ཡིན་ནའང་།ང་ཚོས་སོ་སོའི་རྐང་པའི་སྒང་ལ་མུ་མཐུད་དེ་ལངས་ཏེ་འཐབ་རྩོད་བྱེད་ཐུབ་ན།སྔ་ཕྱི་མ་གཏོགས་རྒྱ་ནག་ལ་འགྱུར་བ་ཡོང་གི་རེད།འགྱུར་བ་མེད་པར་གནས་ཐབས་ཡོད་མ་རེད།དེར་བརྟེན་ང་ཚོར་གོ་སྐབས་མང་པོ་ཏན་ཏན་ཡོད་རེད།ཡང་དེ་སྔའི་གསར་བརྗེའི་ལས་འགུལ་གྱིས་རྒྱ་ནག་ནང་ལ་བོད་ལས་ལྷག་པའི་གཏོར་སྐྱོན་ཅང་སོང་ཨ་ཡོད།དུས་དེབ་ཁག་ནང་ཐོན་པའི་འདྲ་པར་ལ་ཞིབ་བལྟ་བྱས་ན།རྒྱ་ནག་གི་གོང་མའི་ཕོ་བྲང་དང་དགོན་པ་ལྷ་ཁང་མང་པོ་ཞིག་གི་ལྡེབས་རིས་དང་།ཤིང་བརྐོས་སྒྱུ་རྩལ་སོགས་བོད་ལས་ལེགས་པ་བསྡད་འདུག་དྲན།ཁ་ཤས་ལ་ནི་གནོད་སྐྱོན་རྩ་བ་ནས་མ་ཐེབས་པའང་ཡོད་ས་རེད།བོད་ལ་གནོད་སྐྱོན་མ་ཐེབས་པའི་གནའ་ཤུལ་གཅིག་ཀྱང་ཡོད་མ་རེད།